बाँसुरी में सरगम निकालने की विधि - सर्वप्रथम बाँसुरी के सब सूराखों को इस प्रकार बन्द करें कि बाएं हाथ की पहली , दूसरी , तीसरी अंगुलियां ऊपर के तीन सूराखों पर जम जाएँ । फिर दाहिने हाथ की पहली , दूसरी और तीसरी अंगुलियों से नीचे के तीनों सूराख बन्द करें । ध्यान रहे कि सूराखों को अंगुलियों की पोर से अच्छी तर दबाना चाहिए । यदि बीच में कोई भी अंगुली सूराख से तनिक भी हट गई , तो आवाज फटी - फटी निकलेगी । सब सूराख उपर्युक्त विधि से बंद करने के बाद मुंह से हलकी फूंक लगाएँ । इस प्रकार सब सूराख बंद होने पर जो स्वर निकलेगा , वह मंद्र - सप्तक का ' प ' होगा । बाकी स्वर एक - एक अंगुली क्रमानुसार उठाने पर इस प्रकार निकलेंगे : - प - सब सूराख बंद करने पर । ध - नीचे का एक सूराख खोलने पर । नि - नीचे के दो सूराख खोलने पर । सा - नीचे के तीन सूराख खोलने पर । रे - नीचे के चार सूराख खोलने पर । ग - नीचे के पांच साख खोलने पर । म - सब सूराख खोल देने पर । इस प्रकार छह सूराखों से प ध नि सा रे ग मं ये सात स्वर निकले । इनमें मध्यम तीव्र है ; बाकी स्वर शुद्ध हैं । मध्यम को शुद्ध बनाने के लिए ऊपर का सिर्फ आधा सूराख दबाना पड़ता है तथा अन्य स्वरों को कोमल बनाने के लिए भी सूराखों का अर्ध - प्रयोग किया जाता है ।